《燕台间居》
清代·岳钟琪

危冠欹短发，老去厌华裾。画诺真投笔，间门敢避车。

秋迟沙塞雁，春滞锦江鱼。偃蹇东华路，归怀绕敝庐。

作者简介：（1686—1754）四川成都人，字东美，号容斋。岳升龙子。康熙五十年由捐纳同知改武职，任松潘镇中军游击，擢副将。以平定西藏乱事，擢四川提督。雍正初，参赞年羹尧军事，讨罗卜藏丹津于青海。年羹尧得罪后，署川陕总督，尽护诸军，后改实授。又以宁远大将军率军攻噶尔丹策零。钟琪兵权既重，疑忌者多。诸生曾静遣弟子张熙投书，劝使反清。钟琪立即告发。十年，被鄂尔泰等所劾，被召还京，夺官下狱。乾隆二年，得释。十三年，再起为四川提督，平大金川有功，封公爵。卒谥襄勤。